La cererea regiunilor interesate și în cooperare cu statele membre relevante, facilitarea dezvoltării unui „parteneriat interregional privind bateriile” în cadrul platformelor tematice existente de specializare inteligentă în materie de energie sau de modernizare industrială.

În septembrie 2018, Slovenia a propus să conducă un nou parteneriat interregional privind „Materialele avansate pentru baterii utilizate în electromobilitate și stocarea staționară de energie”, împreună cu regiunile Castilia și León, Andaluzia, Țara Bascilor, Auvergne-Rhône-Alpes, Eindhoven și Nouvelle-Aquitaine.

Cu sprijinul Comisiei Europene, acest nou parteneriat a fost lansat cu succes în cadrul unui atelier organizat de Comisie la 8 octombrie 2018. Atelierul a reunit peste 25 de regiuni interesate să își unească forțele prin parteneriate interregionale pentru cercetare și inovare cu privire la baterii în cadrul strategiilor de specializare inteligentă ale statelor membre (platforma tematică în domeniul modernizării industriale). Alte regiuni interesate din Europa au fost invitate să se alăture acestui efort. Până la începutul anului 2019, parteneriatul s-a dezvoltat, incluzând 22 de regiuni europene. Acest parteneriat are misiunea de a accelera fabricarea de mare volum și utilizarea materialelor avansate și a celulelor de baterii, utilizând tehnologii durabile și competitive, pentru bateriile utilizate în mobilitate și bateriile staționare din Europa până în 2025. În acest sens, parteneriatul va genera un flux de proiecte de investiții comerciale bazându-se pe activele regionale existente pentru a mobiliza activele complementare disponibile în cadrul parteneriatului. Acesta va identifica și va aborda elementele lipsă esențiale din ecosistemul regional și din lanțul valoric industrial pentru a ajunge la utilizatorul final. Parteneriatul are ambiția de a reprezenta dimensiunea regională a părților interesate din Alianța europeană pentru baterii. În prezent, parteneriatul finalizează un studiu preliminar, iar domeniile comune de interes identificate până acum includ: 1fabricarea de celule inovatoare pentru generația 4 (stare solidă) - materiale avansate și fabricare și producție de celule (regiunea principală: Bavaria) regiuni partenere: Auvergne-Rhône-Alpes (FR)/N. Aquitaine (FR)/Flandra (BE)/Bruxelles (BE)/Țara Bascilor (ES)/Valencia (ES)/Aragon (ES)/Viken (NO)/Baden-Württemberg (DE); 2extracția și prelucrarea de materii prime durabile (regiunea principală: Castilla și León) regiuni partenere: Nouvelle-Aquitaine (FR), Finlanda, Vestland (NO), Valencia (ES); 3reciclarea bateriilor existente cu litiu-ion (regiunea principală: Bavaria) regiuni partenere: Flandra (BE); 4baterii pe bază de lichid (staționare) (regiunile principale: Țara Bascilor/Valencia) regiuni partenere: Țara Bascilor (ES)/Valencia (ES)/Aragon (ES)/Slovenia, Finlanda/Bavaria (DE); 5rețea de centre de cercetare și testare (regiunea principală: Slovenia) regiuni partenere: Vestul Slovenia (SL), Hordaland (NO), Viken (NO), Andaluzia (ES); 6baterii cu litiu-ion îmbunătățite (generația 3b) - (regiunea principală: Auvergne-Rhône-Alpes) regiuni partenere: Auvergne-Rhône-Alpes (FR)/N. Aquitaine (FR)/Flandra (BE)/Bruxelles (BE)/Baden-Württemberg (DE). Obiectivul este să se facă tranziția la investiții comune concrete în inovare în domeniile menționate mai sus (și eventual în domenii suplimentare). Parteneriatul este deschis tuturor regiunilor europene care își exprimă interesul de a deveni membre.